ཡང་གནམ་གཤིས་འགྱུར་ལྡོག་སྐོར་ལ་༧གོང་ས་མཆོག་གིས།འཛམ་གླིག་གི་ཚ་དྲོད་འཕེལ་བཞིན་པའི་གནས་སྟངས་ནི་ཛ་དྲག་ཡིན་པ་དང་སུ་ཡང་གནད་དོན་དེར་གཡོལ་ཐབས་མེད་པ་རེད།ངོས་ཀྱི་བསམ་པར་དུས་རབས་གཅིག་གམ་གཉིས་ནང་འཛམ་གླིང་ཡོངས་རྫོགས་བྱེ་ཐང་དུ་འགྱུར་རྒྱུ་རེད།གནམ་གྲུའི་ནང་ཨ་ཧྥི་གྷ་ནི་སི་ཐན་གྱི་བར་སྣང་ནས་འཕུར་སྐབས་སྔོན་ཆད་གངས་རི་དང་མཚོ་ཡོད་པ་དེ་ཚོ་མངོན་གསལ་གྱིས་ཡལ་འདུག་ལ་མཚོ་ཆུང་ངུ་རེ་ལས་མི་འདུགདེ་མིན་གཞན་མང་པོ་བྱེ་ཐང་དུ་གྱུར་འདུགདེ་བཞིན་བོད་ཐེ་བའི་ཧི་མ་ལ་ཡའི་རི་རྒྱུད་ལ་གནམ་གཤིས་ཀྱི་འགྱུར་ལྡོག་མང་པོ་བྱུང་འདུགཕྱི་ལོ་༡༩༦༠ནང་ཐོག་དང་པོ་ངོས་རང་དྷ་སར་བསླེབས་པའི་དགུན་ཁ་དེར་གངས་ཆེན་པོ་བབས་སོང་།ད་ལྟ་ལོ་རེ་ནས་ལོ་རེར་གངས་ཇེ་ཉུང་ནས་ཇེ་ཉུང་དུ་འགྲོ་བཞིན་འདུགསྐབས་ཤིག་ལ་ས་གནས་འདིའི་ཡུལ་དཔོན་འགའ་དང་མཉམ་དུ་བཀལ་མོལ་བྱུང་སྐབས་ཤིག་ལ།ལོ་བཅུ་ཕྲག་འགའི་རིང་གངས་འབབ་ཚད་ཉུང་དུ་འགྲོ་བཞིན་ཡོད་པས།ད་ལྟའི་གནས་སྐབས་སུ་ང་ཚོར་གཙང་པོ་ཞིག་ཡོད་ན་ཡང་།མ་འོངས་ཆེད་ང་ཚོས་ཆུའི་ཐོན་ཁུངས་ཉུང་དུ་འགྲོ་བཞིན་ཡོད་པར་བསམ་བློ་ཤུགས་ཆེན་པོ་བཏང་སྟེ།ཆུ་མཛོད་རྒྱག་པའམ་ཐབས་ཤེས་གཞན་དགོས་སྐོར་ཞུས་པ་ཡིན།འདི་ནི་འཛམ་གླིང་གི་གནམ་གཤིས་འགྱུར་འགྲོས་ཀྱི་རང་གཤིས་རེད།ད་ལྟ་གོ་ལ་ཚ་འགྱུར་གྱིས་ང་ཚོར་རྒྱལ་ཁབ་ཕན་ཚུན་བར་དམག་འཁྲུག་དང་ཆོས་ལུགས་ཕན་ཚུན་ནང་ཁུལ་བར་རྩད་ནས་འདུག་པ་ལས།ཚང་མ་མཉམ་རུབ་གྱིས་ལས་ཀ་བྱེད་དགོས་པ་གསལ་སྟོན་བྱེད་བཞིན་ཡོད་པ་རེད།ཅེས་གསུངས་སོང་།